Isén

Isén utawi Laos (Alpinia galanga), punika satmaka tetanduran saking  keluwarga jaé, rimpang keanggén herba ring Reratengan Asia Kelod-Kangin.Isén taler kabaos greater galangal utawi lesser galangal, sané ngranjing kulawarga  Zingiberaceae. Tetanduran puniki kabaos mawit saking Asia tenggara utawi China Kelod.

Isén silih tunggil tetanduran sané lantang tuuhnyané, tegehnyané kirang langkung 1 ngantos 2 metér, wentén ngantos 3,5 metér. Ketahnyané isén tumbuh pantaraning 1 utawi 2 metér ngantos wentén sané 3,5 meter. Isén madué ceciren tumbuh di genah sané rapet, katiknyané tegeh, masusun-susun antuk don-don sané masikian ngwangun katik semu mawarna gadang masawang putih.

Cecirén Morfologis 
Ketahnyané, katik isen punika padet, bunter lonjong, miwah gedé. Isén madué katik nguda pinaka plosor saking batang sané sampun tua. Punyan isén ketah mawarna putih taler prasida tumbuh becik ngantos tigang meter. Isen madué don tunggal mawarna gadang tangkainyané bawak miwah masusun selang seling. Bungan isén wantah bungan majemuk sané marupa lonceng taler mabo miik. Warnan bungannyane putih masawang gadang ngantos putih masawang kuning.

Isen madué buah. Buah isen marupa buni sané bunter miwah keras. Yening buahnyane kantun nguda punika mawarna gadang masawang kuning sakewanten yéning sampun tua pacang mawarna selem masawang coklat. Diameter buah isen kirang langkung 1 cm.

Kawigunan 
Wenten minyak atsiri ring tengah isen yéning isen kaiis utawi kaencak utawi incuk. Minyak Atsiri ring tengahing isen kirang ring 1 persen sané madaging Kamfer, Sineol, miwah Asam metal sinarmat. Daging isen minakadi metil-sinamat 48 %, sineol 20 % - 30 %,  eugenol, kamfer 1 %, seskuiterpen. Lianan ring punika dagingnyane taler wénten resin sané kabaos galangol, kristal mawarna kuning sané kabaos kaemferida taler galangin, kadinen, heksabidrokadalen hidrat, kuersetin, amilum, taler senyawa flavonoid.

Makeh pisan kawigunan isen lianan ring dados bumbu minakadi:

 Nincapang meled masemara
 Nincapang nafsu ngajeng
 Ubad rematik 
 Ubad campak
 Ubad Bulenan

Pustaka